钦定古今图书集成/理学汇编/文学典/第202卷 > 《夜听许十一诵诗爱而有作》前人
## 钦定古今图书集成/理学汇编/文学典/第202卷 > 《夜听许十一诵诗爱而有作》前人

许生五台宾，业白出石壁。余亦师粲可，身犹缚禅寂。
何阶子方便，谬引为匹敌。离索晚相逢，包蒙欣有击。
诵诗浑游衍，四座皆辟易。应手看捶钩，清心听鸣镝。
精微穿溟涬，飞动摧霹雳。陶谢不枝梧，《风骚》共推激。
紫燕自超诣，翠駮谁剪剔。君意人莫知，人间夜寥閴。